CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/836)
  + [Valencià](/va/acuerdo/836)






Selector de idioma

Leer

* [Español](/es/acuerdo/836)
* [Valencià](/va/acuerdo/836)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES[Butlletí Oficial Universitat d'Alacant](/ca/Publicacion)
=============================================================================================================================================================

Secretaria General

Butlletí Oficial Universitat d'Alacant





CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES

Data d'aprovació
:   01/04/2008

Data de publicació
:   01/04/2008

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=836.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/836)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/836)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES&url=https://www.boua.ua.es/va/acuerdo/836)

**Títol:** CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimarts, 1 d'abril de 2008

CONVOCATÒRIA 2008 D'AJUDES PER A L'APRENENTATGE I PERFECCIONAMENT D'IDIOMES EN UNIVERSITATS EUROPEES  
    
    
    
 La Universitat d'Alacant, d'acord amb les directrius establides en els acords sobre Espai Europeu d'Educació Superior i en el marc del Programa de Formació Internacional del PAS, convoca ajudes per a realitzar accions formatives en anglés, francés i alemany en universitats europees  
    
 Les Universitats que s'ofereixen es poden consultar en l'adreça següent:  
 <http://www.sri.ua.es/estancias/catalogo_pdipas.asp>  
    
 A fi de realitzar la selecció del personal més idoni, es publica aquesta convocatòria que es regirà per les BASES següents:  
    
 1. BENEFICIARIS  
    
 El Personal d'Administració i Serveis de la Universitat d'Alacant.  
    
 2. REQUISITS  
    
 a. Serà requisit imprescindible mantindre vincle laboral amb la Universitat d'Alacant en les dates en què es vaja a gaudir l'ajuda.  
    
 b. Els beneficiaris acreditaran coneixements de l'idioma triat, com a mínim, el corresponent al segon nivell de la taula d'equivalències que figura en el barem de provisió de llocs de treball del PAS.  
 3. DOTACIÓ  
    
 Es concediran ajudes per a matrícula del curs i allotjament que oscil·laran entre un mínim de 760 € per a un curs de 2 setmanes de duració i un màxim de 1520 € per a un curs de 4 setmanes. A la dita quantitat se'ls afegirà una bossa de viatge per un import de 350 €.  
    
 L'import exacte de les ajudes s'ajustarà al nombre de sol·licitants, a la duració del curs i, sobretot, a la disponibilitat pressupostària del Programa, establida en 23.700 € per al present any.  
    
 Les ajudes es faran efectives en un 80% de l'import total abans de partir i el restant 20%, s'abonarà en el mes següent a la conclusió del curs, quan es presenten en la unitat de Formació i Internacionalització del PAS el certificat d'assistència i/o aprofitament, junt amb un qüestionari que es facilitarà abans de la partida.  
    
 4. CONDICIONS  
    
 a. El gaudi de les ajudes estarà sempre condicionat a les necessitats del servei, especialment en el cas de coincidència de dos treballadors de la mateixa unitat administrativa.  
    
 b. El temps d'estada en els cursos computarà al 50% com a llicència per estudis i l'altre 50% com a vacacions anuals del treballador.  
    
 c. Les despeses de cancel·lacions per canvis voluntaris seran per compte de l'interessat.  
    
 d. Quan es produïsca una renúncia a l'ajuda concedida, la vacant només es cobrirà si l'ajuda concedida a la persona que s'incorpora de la llista de reserva, no supera el límit pressupostari establit en la present convocatòria.  
    
 5. SOL·LICITUDS  
    
 Es presentaran en el Registre General de la Universitat d'Alacant, en el termini de deu dies hàbils des de l'endemà a la data de publicació en el Butlletí Oficial de la Universitat d'Alacant (BOUA).  
    
 El model de sol·licitud estarà disponible en el Registre General de la Universitat i també en la següent adreça de la pàgina web de la universitat:  
 [http://www.ua.es/va/servicios/syf/formacion/internacional/2008/movint/solicitud.pdf](http://www.ua.es/va/servicios/syf/formacion/internacional/2007/movint/solicitud.pdf)  
    
 Junt amb la sol·licitud s'aportarà còpia dels certificats o certificats que acrediten tindre superat el nivell de l'idioma sol·licitat, excepte si la dita informació ja figura en la base de dades de Formació i Internacionalització del PAS. No s'admetran certificats fora del termini de presentació de sol·licituds.  
    
 6. SELECCIÓ  
    
 La selecció es realitzarà a favor dels aspirants que reunisquen els requisits establits en la present convocatòria, tenint en compte el que disposa el punt 4. En el cas que existisquen més peticions de què puguen atendre's en funció del pressupost disponible, s'aplicarà el barem que figura en la pàgina web de la universitat:  
 <http://www.ua.es/va/servicios/syf/formacion/internacional/2008/movint/anexoII-baremo08.pdf>  
    
 Així mateix, la Comissió de Formació Internacional del PAS establirà en el seu moment l'orde de prioritats que tinga lloc si es produïra una insuficiència pressupostària.  
    
 Seran preferents les sol·licituds d'aquelles persones que no hagen gaudit mai d'aquestes ajudes així com les sol·licituds d'aquell personal que va gaudir de les mateixes fa més de 5 convocatòries. Aquelles persones que hagen gaudit d'aquestes ajudes en les últimes cinc convocatòries podran presentar la seua sol·licitud si bé només seran ateses en el supòsit de no haver-se esgotat la disponibilitat pressupostària prevista en aquesta convocatòria i s'aplique el que disposa l'apartat e) del barem de l'annex II. En cas de produir-se un empat a punts, aquestes sol·licituds figuraran en últim lloc.  
    
 No es podrà gaudir simultàniament de més d'una ajuda per a perfeccionament d'idiomes de PAS, en qualsevol de les seues modalitats.  
    
 7. PUBLICITAT DE RESULTATS I PROCEDIMENTS   
    
 La Comissió de Formació Internacional publicarà la llista d'ajudes concedides durant el mes de maig. Així mateix, oportunament es faran públiques els aclariments i procediments que s'ha de seguir derivats d'aquesta convocatòria.  
    
 8. COMISIÓ DE VALORACIÓ  
    
 Estarà composta per:  
    
 - President: Vicerectora de Relacions Internacionals i Cooperació  
    
 - Secretari: Director del Servei de Selecció i Formació  
    
 - Vocales:  
 - Directora del Secretariat de Programes Internacionals i Mobilitat.  
 - Vicegerent de Recursos Humans i Organització  
 - Subdirectora de Formació i Internacionalització del PAS  
 - Un representant de la secció sindical FETE-UGT  
 - Un representant de la secció sindical CC.OO.  
 - Un representant de la secció sindical STEPV  
 - Un representant de la SRI en qualitat d'assessor/a, amb veu però sense vot  
    
    
 Alacant, 1 d’abril de 2008  
    
    
    
    
    
    
    
 El Gerent  
 Rafael Carrillo Paños





[Carretera Sant Vicent del Raspeig s/n  
03811 Sant Vicent del Raspeig - Alacant  
 Tel. 12 645 2545 - Fax 50 979 8031](https://www.google.es/maps/@93.147260,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12515&trk=tyah&trkInfo=tarId%2T8219752569462%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)